รายงานวิจัยชิ้นใหม่ชี้ ผิวหนังคนเรา มีจุลินทรีย์อยู่มากมายกว่าที่เคยคิดกัน
เวลาเรามองดูผิวหนังตัวเอง เรานึกไม่ถึงว่าจะมีแบคทีเรียหรือจุลินทรีย์อยู่เต็มไปหมด แต่รายงานการวิจัยใหม่ บอกว่า ผิวหนังคนเรามีจุลินทรีย์
ผิวหนังคนเรานั้นเป็นด่านป้องกันร่างกายด่านแรกจากโรคภัยไข้เจ็บและความบาดเจ็บต่างๆ ถึงแม้แบคทีเรียจะมีชื่อเสียงในทางไม่ดีแต่ก็ไม่ใช่ทั้งหมด มีแบคทีเรียหรือจุลินทรีย์หลายชนิด ที่เป็นประโยชน์ในการรักษาสุขภาพของเราอย่างไรก็ตาม นักวิทยาศาสตร์ยังมีความรู้ไม่เพียงพอเกี่ยวกับแบคทีเรียหรือจุลินทรีย์ที่ผิวหนังจึงหาอาสาสมัครมาบริจาคตัวอย่างสำหรับการศึกษาวิจัย Elizabeth Griceผู้เชี่ยวชาญด้านพันธุศาสตร์ ที่สถาบันวิจัยโครงสร้างทางพันธุกรรมของมนุษย์แห่งชาติของสหรัฐอธิบายว่า อาสาสมัครเหล่านั้น ต้องยินยอมให้เก็บตัวอย่างจากผิวหนังส่วนต่าง ๆ ของร่างกายนักวิทยาศาสตร์ใช้เทคนิควิธีการด้านพันธุกรรมในการตรวจหา DNAหรือเชื้อพันธุ์ของจุลินทรีย์เหล่านั้น เพื่อแจกแจงชนิดหรือประเภทอย่างแม่นยำและพบว่าจุลินทรีย์เหล่านั้นมีมากมายหลายหลากกว่าที่คาดคิดกันทั้งในตัวอย่างจากบริเวณผิวมันและผิวแห้งนักวิจัยรู้สึกแปลกใจที่พบว่า บริเวณผิวหนังที่แห้ง อย่างปลายแขน มีแบคทีเรียมากที่สุดและหลายชนิดที่สุดนักวิจัยอธิบายว่า ผิวหนังบริเวณที่แห้งมักจะเป็นที่เปิด และสัมผัสกับสิ่งแวดล้อมมากกว่าบริเวณอื่นและตัวอย่างแบคทีเรียที่ได้จากผิวหนังบริเวณที่แห้ง อาจเป็นแบคทีเรียประเภทชั่วคราวไม่ใช่ชนิดที่ปักหลักอยู่อย่างถาวร นักวิจัยบอกว่า ยังมีสิ่งที่จะต้องเรียนรู้ทำความเข้าใจกันอีกมากเกี่ยวกับจุลินทรีย์มากมายหลายชนิดบนผิวหนังคนเรา และบทบาทที่จุลินทรีย์เหล่านั้น มีต่อสุขภาพทั้งในทางลบและทางบวกนักวิจัยบอกว่า สภาพแวดล้อมด้านแบคทีเรียบนผิวหนังคนเราอาจบ่งบอกได้ถึงชนิดหรือประเภทของโรคาพยาธิที่คุกคามผู้นั้นอยู่ รับฟังรายละเอียดเพิ่มเติมจากคุณประภัสสรอักขราสา